Washington: Susret Obama-Sarkozy
Razgovori su održani u trenucima stalnih navoda o zategnutosti u odnosima između Francuske i Sjedinjenih država.
Predsjednici Obama i Sarkozy su razgovarali o cijelom nizu pitanja od globalne ekonomije do nastojanja za nametanje oštrih sankcija protiv Irana Predsjednik Obama i francuski predsjednik Nicolas Sarkozy su u Bijeloj kući održali razgovore o cijelom nizu pitanja od globalne ekonomije do nastojanja za nametanje oštrih sankcija protiv Irana i situacije u Afganistanu. Razgovori su održani u trenucima stalnih navoda o zategnutosti u odnosima, francuskoj suradnji sa vojnim i civilnim naporima u Afganistanu, i koracima ka nametanju jačih regulativa na globalni financijski sistem. U ponedjeljak je predsjednik Sarkozy održao otvoren govor na univerzitetu Columbia u New Yorku. On je rekao da nijedna zemlja pojedinačno ne može voditi svijet, i pozvao Sjedinjene države da odobre financijske regulative kako bi izbjegle još jedan kolaps svjetskog financijskog sistema. , rekao je francuski predsjednik. Jučer u Bijeloj kući, dvojica lidera su nastojala odagnati špekulacije o razilaženjima. Predsjednik Obama je gospodina Sarkozy-ja nazvao prijateljem. , rekao je predsjednik Obama. Gospodin Sarkozy, govoreći putem prevodioca, je rekao da je odnos sa predsjednikom Obamom veoma blizak. , rekao je Nicolas Sarkozy. Dvojica lidera su razgovarali o Afganistanu, gdje Francuska trenutno ima gotovo 4 hiljade vojnika i vojnih trenera. Nešto ranije, glasnogovornik Bijele kuće Robert Gibbs je rekao da predsejdnik Obama neće od Francuske ništa konkretno zahtijevati po pitanju povećanja tog broja. Predsjednik Sarkozy je uspjeh u Afganistanu nazvao ključnim za američku, francusku i evropsku sigurnost. Razgovori su uključivali iranske nuklearne ambicije i odbijanje Irana da zaustavi obogaćivanje uranijuma. Predsjednik Obama je rekao da se nada da će odluka o novim sankcijama UN-a biti donesena za nekoliko sedmica. Po pitanju srednjeg istoka, predsjednik Sarkozy je osudio izraelska naselja na teritoriji zauzetoj u ratu 1967. On je pohvalio američku uključenost u mirovne napore. Francuski predsjednik je također obišao Capitol Hill, gdje je izvješten o koracima koje američki kongres poduzima po pitanju reforme financijskih regulativa.